મુંબઈ, તા.11 : કાલબાદેવી અને ભૂલેશ્વરમાં સુવર્ણકારોના કારખાનાઓમાંથી ઝેરી ધૂમાડા ઓકતી ગેરકાયદે ચીમનીઓ હટાવવાની નવેસરથી કાર્યવાહી સોમવારથી શરૂ કરાશે, એમ `સી' વૉર્ડના નવનિયૂક્ત સહાયક કમિશનર સુનિલ સરદારે જણાવ્યું હતું. મુંબાદેવીમાં પર્યાવરણ અને સ્વાસ્થ્ય માટે જોખમી બની રહેલી સુવર્ણકારોના કારખાનાઓની ચીમનીઓ હટાવવા માટે પ્રયાસરત ભૂલેશ્વર અને કાલબાદેવી રેસિડેન્ટ્સ ઍન્ડ ટ્રેડર્સ ઍસોસિયેશનના સભ્યો હરકિસનભાઇ ગોરડિયા તેમ જ દેવેન્દ્ર શાહ શુક્રવારે નવાં નિમાયેલા વૉર્ડ અૉફિસર સરદારને મળ્યા હતા અને આ બેઠકમાં મુખ્ય પ્રધાન દેવેન્દ્ર ફડણવીસના આદેશ બાદ જાન્યુઆરીથી અત્યાર સુધીમાં ચીમનીઓ હટાવવા સંબંધી કાર્યવાહીની સમિક્ષા કરવામાં આવી હતી.